《游委羽山次孙邦采韵》
明代·高材

糁糁松花树树金，仙人跨鹤剩空林。洞门方石还遗迹，鼎里玄丹独悟心。

笑我未除湖海气，怜君能发凤鸾吟。青春况是天崖暮，莫惜花前酒重斟。

作者简介：高材，字充甫，号静成，无锡人，辛卯举人，官黄岩至县。明代东林党领袖高攀龙之祖父。七岁能作偶句，十岁能文，以嘉靖辛卯举乡试。为人刚果英迈，重名节，多智略。